
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra proiectului de Lege privind aprobarea Ordonanței de urgență a Guvernului nr.33/2017 pentru modificarea și completarea art.11 din Ordonanța de urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații, trimis Comisiei pentru administraţie publică şi amenajarea teritoriului şi Comisiei pentru tehnologia informației și comunicațiilor pentru examinare pe fond, în procedură de urgență cu adresa nr. Plx. 183 din 3 mai 2017.
	PREŞEDINTE,
	PREȘEDINTE,

	Cristian BUICAN
	Cătălin DRULĂ




PARLAMENTUL ROMÂNIEI

CAMERA DEPUTAŢILOR
	Comisia pentru administraţie publică şi amenajarea teritoriului

Nr.4c-6/192
Bucureşti, 23.05.2017

	COMISIA PENTRU TEHNOLOGIA INFORMAȚIEI ȘI COMUNICAȚIILOR
Nr. 4c-16/72
București, 23.05.2017


r a p o r t   C O M U N
asupra proiectului de Lege privind aprobarea Ordonanței de urgență a Guvernului nr.33/2017 pentru modificarea și completarea art.11 din Ordonanța de urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații
În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru tehnologia informației și comunicațiilor, au fost sesizate spre dezbatere în fond, în procedură de urgență asupra proiectului de Lege privind aprobarea Ordonanței de urgență a Guvernului nr.33/2017 pentru modificarea și completarea art.11 din Ordonanța de urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații, transmis cu adresa nr. Plx.183 din 3 mai 2017 înregistrat cu nr.4c-6/192 din 3 mai 2107, și respectiv cu nr. 4c-16/72 din 3 mai 2017.

Potrivit prevederilor art.75 alin.(1) din Constituţia României, republicată şi ale art.92 alin(8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.

La întocmirea prezentului raport comun Comisiile au avut în vedere:
· avizul favorabil al Consiliului Legislativ (nr.282/28.04.2017)


Proiectul de Lege are ca obiect de reglementare aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii, în sensul prevederii ca preşedintele şi cei doi vicepreşedinţi ai ANCOM să fie numiţi la propunerea Guvenului, de către Parlament, cu votul majorităţii deputaţilor şi senatorilor prezenţi.
Potrivit prevederilor art.61 şi 63 din Regulamentul Camerei Deputaţilor, republicat, examinarea proiectului de lege a avut loc în şedinţe separate.
Comisia pentru tehnologia informației și comunicațiilor şi-a desfăşurat lucrările în data de 10 mai 2017. La dezbateri au fost prezenți 10 deputați din totalul de 15 membri.
Comisia pentru administraţie publică şi amenajarea teritoriului şi-a desfăşurat lucrările în data de 23 mai 2017. Din numărul total de 24 membri ai Comisiei  au participat la şedinţă 20 deputați.

În urma dezbaterilor şi a opiniilor exprimate, membrii celor două Comisii au hotărât, cu majoritate de voturi (7 voturi împotrivă și 1 abținere), adoptarea a proiectului de Lege privind aprobarea Ordonanței de urgență a Guvernului nr.33/2017 pentru modificarea și completarea art.11 din Ordonanța de urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații, cu amendamentele admise și amendamentele respinse prezentate în Anexa nr. 1 și Anexa nr.2 care fac parte integrantă din prezentul raport comun.
În raport de obiectul şi conţinutul său, proiectul de Lege face parte din categoria legilor organice.
	PREŞEDINTE,

Cristian BUICAN
	PREŞEDINTE, 

Cătălin DRULĂ

	SECRETAR,

Simona BUCURA OPRESCU
	SECRETAR, 

Pavel POPESCU




             Șef serviciu, Sofia Chelaru                                                                     
             Consilier parlamentar, Elena Hrincescu                                                                                 Consilier parlamentar, Mihaela Astafei












                        
                             



                Anexa nr.1 

Amendamente admise 

asupra proiectului de Lege privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii

Plx.183/2017
	Nr. crt.

	Text Ordonanța de Urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații


	Text Ordonanța de Urgență a Guvernului nr. 33/2017 
	Text

propus de Comisie
	Motivarea amendamentelor propuse

	1
	
	Titlul legii

LEGE

privind aprobarea Ordonanței de Urgență a Guvernului nr. 33/2017 pentru modificarea și completarea art.11 din Ordonanţa de Urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații
	Nemodificat


	

	2
	
	Articol unic: Se aprobă Ordonanța de urgență a Guvernului nr. 33/2017 pentru modificarea și completarea art. 11 din Ordonanţa de Urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații.
	Articol unic: Se aprobă Ordonanța de urgență a Guvernului nr. 33 din 27 aprilie 2017 pentru modificarea și completarea art. 11 din Ordonanţa de Urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații, publicată în Monitorul Oficial al României, Partea I, nr. 312 din 2 mai 2017, cu următoarele modificări și completări:

Autori: Comisia pentru tehnologia informației și comunicațiilor și Comisia pentru administrație publică și amenajarea teritoriului
	Tehnică legislativă

	3
	
	Titlul ordonanţei de urgenţă

Ordonanța de Urgență a Guvernului nr.33/2017 pentru modificarea și completarea art.11 din Ordonanţa de Urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații
	Nemodificat
	

	4
	
	Articol unic. – Articolul 11 din Ordonanţa de Urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații, publicată în Monitorul Oficial al României, Partea I, nr.174 din 19 martie 2009, aprobată prin Legea nr.113/2010, cu modificările și completările ulterioare, se modifică și se completează după cum urmează:
	Nemodificat
	

	5
	Art.11 - (1) Conducerea ANCOM este asigurată de un președinte și 2 vicepreședinți, numiți de către președintele României, la propunerea Guvernului; 

	1.Alineatul (1) se modifică și va avea următorul cuprins:

”Art. 11 – (1) Conducerea ANCOM este asigurată de un președinte și 2 vicepreședinți, numiți pe baza propunerii Guvernului de către cele două camere ale Parlamentului, reunite în ședință comună, cu votul majorității deputaților și senatorilor prezenți.”

2.După alineatul (1) se introduce un nou alineat, alineatul (11), cu următorul cuprins:

”(11) Propunerile nominalizează candidații pentru funcțiile prevăzute la alin.(1) și se înaintează birourilor permanente ale celor două Camere ale Parlamentului, în termen de 30 de zile de la data vacantării funcțiilor”


	1.La articolul unic punctul 1, alineatul (1) al articolului 11 se modifică și va avea următorul cuprins:

”Art. 11 – (1) Conducerea ANCOM este asigurată de un președinte și 2 vicepreședinți, numiți prin hotărâre de către cele două camere ale Parlamentului, reunite în ședință comună, pe baza propunerii Guvernului, cu votul majorității deputaților și senatorilor prezenți.”

Autori: Comisia pentru tehnologia informației și comunicațiilor și Comisia pentru administrație publică și amenajarea teritoriului

Nemodificat

Nemodificat

2. La articolul unic punctul 2, după alineatul (11) al articolului 11 se introduce un nou alineat, alineatul (12), cu următorul cuprins:

”(12) Birourile permanente reunite ale Camerei Deputaților și Senatului înaintează propunerile de candidați Comisiei pentru tehnologia informației și comunicațiilor din Camera Deputaților, respectiv Comisiei economice, industrii și servicii din Senat în vederea audierii candidaților și întocmirea unui aviz.”

Autori: Comisia pentru tehnologia informației și comunicațiilorși Comisia pentru administrație publică și amenajarea teritoriului 

	Pentru a nominaliza actul prin care se face numirea.

Pentru claritate. 

Având în vedere că ANCOM este autoritate independentă aflată sub control parlamentar, iar Comisia pentru tehnologia informației și comunicațiilor din Camera Deputaților împreună cu, Comisia economică, industrii și servicii din Senat avizează bugetul de venituri și cheltuieli al ANCOM și adoptă un raport asupra raportului anual de activitate al ANCOM și candidații la funcțiile de președinte și vicepreședinți ar trebui audiați de cele două comisii.


Anexa nr.2 

Amendamente respinse 

asupra proiectului de Lege privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii

Plx.183/2017
	Nr. crt.

	Ordonanța de Urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații


	Ordonanța de Urgență a Guvernului nr.33/2017 pentru modificarea și completarea art.11 din Ordonanţa de Urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații
	Text

propus – autor amendament
	Motivarea
amendamentului
	Motivare pentru respingere 

	1
	----------------------------
	--------------------------------
	După alineatul (9) al articolului 11 se introduce un nou alineat, alin. (10), cu următorul cuprins:

(10) În situația vacantării funcției de președinte, atribuțiile președintelui ANCOM sunt exercitate de către persoana care ocupă cea mai înaltă funcție de conducere în instituție. În situația în care două sau mai multe persoane ocupă funcții egale, atribuțiile se exercită de către cel care are cea mai mare vechime în funcția respectivă, iar, în caz de vechime egală, de către cel mai vârstnic dintre aceștia.”

Autor: Cătălin Drulă – deputat USR
	Întrucât calitatea de reprezentant legal al instituției este atribuită exclusiv funcției de președinte al ANCOM, pentru evitarea apariției unor blocaje în activitatea instituției generate de lipsa unui reprezentant legal în perioada scursă între vacantarea funcției de președinte și numirea de către Parlament a unei persoane care să ocupe această funcție, se impune ca atribuțiile să fie exercitate temporar de persoana care ocupă cea mai înaltă funcție în Autoritate.
	Prevederile cuprinse în amendament trebuie cuprinse în acte de reglementare secundară cum ar fi Regulamentul de organizare și funcționare al ANCOM.

